b'\n_START_ARTICLE_\nMinas Tirith\n_START_PARAGRAPH_\nMinas Tirith ali originalno Minas Anor je glavno mesto izmi\xc5\xa1ljenega kraljestva Gondor v zgodbah iz serije Gospodar prstanov angle\xc5\xa1kega pisatelja Johna R.R. Tolkiena._NEWLINE_Obdano je s \xc5\xa1tirimi obzidji in vgrajeno v goro. Mesto je zelo mogo\xc4\x8dno in zgrajeno je v sedmih nivojih. Na zadnjem nivoju je Citadela, kjer prebiva kralj oziroma majordom (varuh prestola), na zadnjem nivoju, bi prav tako moralo biti kraljevo drevo, ki pa je bilo vse do Aragornovega prihoda izgubljeno. Med vsakim nivojem so vrata, ki prepre\xc4\x8dujejo zavzetje celega mesta naenkrat. Mesto je v glavnem zgrajeno iz mo\xc4\x8dnega kamenja. Poleg zidov pa ima Minas Tirith tudi katapulte, ki mu omogo\xc4\x8dajo bolj\xc5\xa1o za\xc5\xa1\xc4\x8dito. Strate\xc5\xa1ko pomembno ozemlje za za\xc5\xa1\xc4\x8dito mesta je Osgiliath.\n_START_SECTION_\nObnova\n_START_PARAGRAPH_\nMesto je bilo opusto\xc5\xa1eno, po velikem napadu, ob koncu tretjega zemeljskega veka, a je kasneje pod vodstvom Aragorna ponovno zablestelo v polnem sijaju. V prenovi so pomagali najbolj\xc5\xa1i gradbeniki tistega \xc4\x8dasa, med drugim tudi \xc5\xa1kratje. Aragorn je kot kralj skupaj z \xc5\xbeeno Arwen \xc5\xa1e dolgo uspe\xc5\xa1no vodil mesto.\n_START_SECTION_\nKristali ali Palantirji\n_START_PARAGRAPH_\nV mestu je tudi eden od sedmerih daljnovidnih kristalov (palantirjev), s pomo\xc4\x8djo katerega se je Denethor II (o\xc4\x8de Faramirja, poslednjega majordoma) boril s sovragom. V starih \xc4\x8dasih Gondorja so se z njimi sporazumevali, a so prej ali slej vsi izginili. Palantir, ki je bil v Gondorju, je bil iz Anariona in je bil najbolj ugla\xc5\xa1en z Minas Ithilovim (Isildurjevim), ki je po padcu Minas Ithila pre\xc5\xa1el v last sovraga. Kasneje je znana usoda samo dveh kristalov, kraljevega, ki se je neko\xc4\x8d nahajal v Anarionu in kristala iz orthan\xc5\xa1kega stolpa, ki ga je odnesel Gandalf.'